PTTGC ตั้งบ.ย่อย “PT GCM Marketing” รองรับกิจการค้าขายโพลีเมอร์ในอินโดนีเซีย
PTTGC ตั้งบ.ย่อย “PT GCM Marketing” รองรับกิจการค้าขายโพลีเมอร์ในอินโดนีเซีย
PTTGC ตั้งบ.ย่อย “PT GCM Marketing” รองรับกิจการค้าขายโพลีเมอร์ในอินโดนีเซีย
7 ม.ค. 2563

บริษัท พีทีที โกลบอล เคมิคอล จำกัด (มหาชน) หรือ PTTGC แจ้งว่าบริษัท จีซี มาร์เก็ตติ้ง โซลูชั่นส์ จำกัด (GCM) ซึ่งเป็นบริษัทย่อย ได้ดำเนินการจดทะเบียนจัดตั้งบริษัท PT GCM Marketing Solutions Indonesia เมื่อวันที่ 13 พ.ย.62 และดำเนินการชำระค่าหุ้นเต็มจำนวนในวันที่ 3 ม.ค.63 โดย GCM ถือหุ้นในสัดส่วน 67% และมีทุนจดทะเบียน 10,000 ล้านรูเปียห์ หรือประมาณ 21 ล้านบาท
สำหรับบริษัท PT GCM Marketing Solutions Indonesia มีวัตถุประสงค์เพื่อสนับสนุนการดำเนินกิจการค้าขายสำหรับการนำเข้า-ส่งออก และจัดจำหน่ายผลิตภัณฑ์โพลีเมอร์ในอินโดนีเซีย ซึ่งเป็นไปตามแผนกลยุทธ์ของบริษัทในการขยายฐานการตลาดในภูมิภาคนี้